CELEX: 22008D0085
Language: hu
Date: 2008-07-04 00:00:00
Title: Az EGT Vegyes Bizottság 85/2008 határozata ( 2008. július 4. ) az EGT-megállapodás XIII. mellékletének (Közlekedés) módosításáról

23.10.2008   
            
            
               HU
            
            
               Az Európai Unió Hivatalos Lapja
            
            
               L 280/20
            
         
      AZ EGT VEGYES BIZOTTSÁG 85/2008 HATÁROZATA
   
   (2008. július 4.)
   az EGT-megállapodás XIII. mellékletének (Közlekedés) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XIII. mellékletét a 2008. június 6-i 72/2008 EGT vegyes bizottsági határozat (1) módosította.
            
         
               (2)
            
            
               A vasúti és közúti személyszállítási közszolgáltatásról, valamint az 1191/69/EGK és az 1107/70/EGK tanácsi rendelet hatályon kívül helyezéséről szóló, 2007. október 23-i 1370/2007/EK európai parlamenti és tanácsi rendeletet (2) bele kell foglalni a megállapodásba.
            
         
               (3)
            
            
               Az 1370/2007/EK rendelet hatályon kívül helyezi a megállapodásba foglalt 1107/70/EGK tanácsi rendeletet (3), amely ebből következően a megállapodást illetően hatályát veszti.
            
         
               (4)
            
            
               Az 1370/2007/EK rendelet hatályon kívül helyezi a megállapodásba illesztett 1191/69/EGK tanácsi rendeletet (4), amelynek rendelkezéseit az 1370/2007/EK rendelet hatálybalépését követő három év során továbbra is alkalmazni kell az árufuvarozási szolgáltatásokra,
            
         A KÖVETKEZŐKÉPPEN HATÁROZOTT:
   1. cikk
   A megállapodás XIII. melléklete a következőképpen módosul:
   
               1.
            
            
               A 4. pontot (1191/69/EGK tanácsi rendelet) követően a következő ponttal egészül ki:
               
                           „4a.
                        
                        
                           
                              32007 R 1370: az Európai Parlament és a Tanács 2007. október 23-i 1370/2007/EK rendelete a vasúti és közúti személyszállítási közszolgáltatásról, valamint az 1191/69/EGK és az 1107/70/EGK tanácsi rendelet hatályon kívül helyezéséről (HL L 315., 2007.12.3., 1. o.).”
                        
                     
         
               2.
            
            
               A 4. pont (1191/69/EGK tanácsi rendelet) a következő szövegrésszel egészül ki:
               „E megállapodás alkalmazásában a rendelet rendelkezéseit a következő kiigazítással kell értelmezni:
               Az 1370/2007/EK rendelet 10. cikkének (1) bekezdésével összhangban e rendelet hatályát veszíti. Rendelkezéseit azonban az 1370/2007/EK rendelet hatálybalépését követő három év során továbbra is alkalmazni kell az árufuvarozási szolgáltatásokra.”
            
         
               3.
            
            
               A 11. pontot (1107/70/EGK tanácsi rendelet) el kell hagyni.
            
         
               4.
            
            
               A „1191/69/EGK rendelet 19. cikke” szavakat 2012. december 3-i hatállyal el kell hagyni a szektorális kiigazítások II. bekezdéséből és a 4. pont (1191/69/EGK tanácsi rendelet) szövegéből.
            
         2. cikk
   Az 1370/2007/EK rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2008. július 5-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (5).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2008. július 4-én.
      
         
            az EGT Vegyes bizottság részéről
         
         
            az elnök
         
         őfensége Nikolaus von LIECHTENSTEIN herceg
      
   
   
      (1)  HL L 257., 2008.9.25., 36. o.
   
      (2)  HL L 315., 2007.12.3., 1. o.
   
      (3)  HL L 130., 1970.6.15., 1. o.
   
      (4)  HL L 156., 1969.6.28., 1. o.
   
      (5)  Alkotmányos követelmények fennállását jelezték.